XVI CONCURS DE MICRORELATS MATEMÀTICS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53979)
  + [Valencià](/va/acuerdo/53561)






Selector de idioma

Leer

* [Español](/es/acuerdo/53652)
* [Valencià](/va/acuerdo/53018)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XVI CONCURS DE MICRORELATS MATEMÀTICS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==========================================================================================================================

Secretaria General

Butlletí Oficial Universitat d'Alacant





XVI CONCURS DE MICRORELATS MATEMÀTICS DE LA UNIVERSITAT D'ALACANT

Data d'aprovació
:   14/10/2024

Data de publicació
:   16/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53740)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53436)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53664)
  + [Compartir acuerdo en 

    X](https://twitter.com/intent/tweet?via=UA_Universidad&text=XVI CONCURS DE MICRORELATS MATEMÀTICS DE LA UNIVERSITAT D'ALACANT&url=https://www.boua.ua.es/va/acuerdo/53435)

**Títol:** XVI CONCURS DE MICRORELATS MATEMÀTICS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 14 d'octubre de 2024

XVI CONCURS DE MICRORELATS MATEMÀTICS DE LA UNIVERSITAT D'ALACANT

1.       Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de premis als millors microrelats matemàtics que s'adeqüen a les normes del concurs objecte de la convocatòria.

2.       Requisits de les persones beneficiàries

Podrà participar tot l'estudiantat, antic estudiantat, PTGAS i PDI de la Universitat d'Alacant, com també alumnat i professorat de centres educatius d'educació secundària de la província d'Alacant.

El concurs consta de dues categories:

a.    Microrelats en castellà

b.    Microrelats en valencià

Les obres presentades a concurs podran ser de temàtica lliure, però hauran de ser íntegrament originals i inèdites. La comprovació de la no originalitat provocarà l'exclusió del concurs de tots els microrelats de l'autor/a.

No s'hi acceptaran obres premiades en altres concursos.

Cada participant hi podrà presentar 3 microrelats per cada categoria com a màxim i no podran participar-hi els guanyadors de l'edició anterior en la mateixa categoria.

L'autor/a podrà ser requerit/da perquè acredite la seua vinculació al centre d'estudis o treball mitjançant la presentació del justificant de matrícula o document acreditatiu corresponent.

3.       Nombre i dotació dels premis

Les dues categories del concurs estan dotades per igual, i s'assignarà, almenys, un dels tres primers i un dels dos accèssits a cada categoria.

Els premis i la dotació econòmica són:

1r premi         200€

2n premi        150€

3r premi         100€

2 accèssits      50€ cadascun

Els/les guanyadors/es hauran d'assistir personalment a l'acte de lliurament de premis, que serà anunciat amb antelació suficient. En cas de no poder assistir-hi, hauran d'enviar un/a representant en el seu lloc.

4.       Termini i procediment de presentació de sol·licituds

4.1 Termini de presentació

La convocatòria es publicarà en el BOUA amb caràcter informatiu prèviament a publicar-ne l'extracte en el DOGV.

El termini de presentació serà des del 20 de novembre de 2024 fins al 31 de gener de 2025.

4.2 Procediment de presentació

Els microrelats es presentaran mitjançant el formulari electrònic que serà habilitat a aquest efecte en la pàgina web de la Facultat de Ciències: <https://ciencias.ua.es/va/activitats/microrelats/concurs-de-microrelats-matematics.html>.

Requisits de format dels microrelats:

Els microrelats, escrits en castellà o en valencià, tindran un màxim de 20 paraules i hauran de complir el requisit que el nombre de lletres de cada paraula siga la xifra corresponent del nombre pi, del nombre e o del nombre phi (eliminant els zeros), tal com es mostra en l'exemple següent per al cas del nombre pi:

3 1 4 1 5 9 2 6 5 3 5 8 9

Por i mort i plors. Descobrim la trista París amb cares sagnants. Atemptats.

7 9 3 2 3 8 4

Covards. Lluitarem per la pau anhelada.

Independentment del nombre de paraules del microrelat, s'ha de començar sempre per la primera xifra del nombre triat i respectar sempre l'ordre de les xifres fins a la corresponent a l'última paraula del microrelat. A més, en cas que tinguera un títol, les paraules que el conformen es consideraran les primeres paraules del microrelat i hauran d'adaptar-se en longitud a les primeres xifres del nombre.

La participació en aquest concurs implica l'acceptació d'aquestes bases. L'incompliment d'alguna donarà lloc a la desqualificació del/de la concursant.

Qualsevol altre aspecte no inclòs en aquestes bases serà resolt, si escau, per la Comissió de Valoració.

5.       Criteris d'adjudicació

L'assignació dels premis es realitzarà, en les dues categories (castellà i valencià), atesa la qualitat dels microrelats, sobre la base de l'estructura, el contingut i l'originalitat, tenint en compte estrictament la puntuació final obtinguda com a mitjana dels membres de la Comissió de Valoració, seguint els criteris següents:

|  |  |
| --- | --- |
| Criteris | Puntuació |
| Originalitat | fins a 5 punts |
| Ortografia | fins a 3 punts |
| Gramàtica | fins a 2 punts |
| Puntuació total | 10 punts |

La Comissió de Valoració podrà declarar desert el concurs en una o en les dues categories si cap dels microrelats presentats aconseguix un mínim de 5 punts.

Aquesta comissió es reserva el dret de no celebrar el concurs en el cas que s'hi inscriguen menys de 20 participants.

6.       Òrgan gestor i Comissió de Valoració

6.1 Òrgan gestor

L'òrgan gestor de la convocatòria, la degana de la Facultat de Ciències,  s'encarrega de l'ordenació i instrucció del procediment i acorda totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució. Les dades de contacte són el correu electrònic [xtmj.lwobwkqv@ka.lq](mailto:tuyt.sxcinvrs@pj.kt).

Quan la sol·licitud no reunisca els requisits de la convocatòria, es notificarà a la persona sol·licitant perquè realitze l'esmena en el termini de 3 dies hàbils.

6.2 Comissió de Valoració

La Comissió de Valoració realitzarà l'avaluació de les sol·licituds admeses i elaborarà un informe de valoració. La resolució de concessió de premis es publicarà en la pàgina web de la Facultat de Ciències, <https://ciencias.ua.es/va/activitats/microrelats/concurs-de-microrelats-matematics.html>

La Comissió de Valoració tindrà la composició següent:

-      La degana de la Facultat de Ciències o persona que la substituïsca, que actuarà com a presidenta.

-      El/a coordinador/a del grau en Matemàtiques o persona que el/la substituïsca.

-      Un representant PDI del Departament de Matemàtiques.

-      Un representant PDI de la Facultat de Ciències amb coneixements acreditats en valencià.

Els membres de la Comissió de Valoració firmaran un document d'absència de conflicte de interessos ([DACI](https://sge.ua.es/es/subvenciones/documentos/modelo-04-daci.docx)).

7.       Resolució i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://ciencias.ua.es/va/activitats/microrelats/concurs-de-microrelats-matematics.html>, que substitueix la notificació a les persones interessades i té els mateixos efectes.

A partir de l'endemà de la publicació de la resolució provisional, les persones interessades tindran un termini de 5 dies hàbils per a la presentació de les al·legacions que consideren pertinents a través del correu electrònic de la Facultat de Ciències [ngdo.pngkedvv@er.fy](mailto:pcmv.macnlslu@vl.op), l'assumpte de les quals ha de ser "Concurs de microrelats matemàtics".

8.       Marc legal i pressupostari

Aquesta convocatòria amb codi 2025SBV012 serveix de base reguladora i serà incorporada en el Pla Estratègic de Subvencions 2025-2027 de la Universitat d'Alacant, el qual es troba en procés d'elaboració i pendent d'aprovació.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 550 euros, serà sufragada amb càrrec al capítol IV 85939J7116 del pressupost de la Facultat de Ciències. La dotació d'aquesta convocatòria queda condicionada a l'existència de crèdit. S'hi aplicaran les disposicions fiscals vigents.

9.         Obligació de les persones beneficiàries del premi

Els autors o les autores dels microrelats premiats cediran, respectivament, tots els drets sobre aquests en favor de la Facultat de Ciències, que es reserva el dret d'editar-los i utilitzar-los sense afany de lucre i esmentar-ne sempre l'autor/a.

Una vegada publicada la resolució de concessió de premis, les persones beneficiàries, per a fer efectiu el pagament dels premis, hauran d'emplenar:

-       la [declaració responsable.](https://ciencias.ua.es/va/activitats/microrelats/documents/modelo-03-declaracio-responsable-2024-12.pdf)

-       la [fitxa de tercers](https://sge.ua.es/es/documentos/facturacion/modelo-01-fis-cas.pdf) (excepte PDI i PTGAS de la Universitat d'Alacant), juntament amb la còpia del document d'identitat en vigor.

Aquests documents s'hauran d'enviar al correu electrònic de la Facultat de Ciències [yxpd.cjybdkkr@xv.dg](mailto:bnzn.xasdubnn@dz.du), l'assumpte dels quals ha de ser "Concurs de microrelats matemàtics"

L'activitat subvencionada ha de realitzar-se entre l'any d'inici 2024 i l'any de finalització 2025.

Les persones participants en el concurs seran responsables de les reclamacions que es pogueren produir per drets de propietat intel·lectual o d'imatge de tercers.

L'incompliment per les persones beneficiàries de qualsevol dels requisits i obligacions establits en la resolució de concessió de la subvenció i en aquesta convocatòria podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10.       Protecció de dades de caràcter personal

D'acord amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

11.    Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei Orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 14 d'octubre de 2024

El rector en funcions,

PD de firma, la vicerectora Cultura, Esport i Extensió Universitària

(Resolució de 3 d'octubre de 2024)

Catalina Iliescu Gheorghiu





[Carretera Sant Vicent del Raspeig s/n  
03055 Sant Vicent del Raspeig - Alacant  
 Tel. 25 281 2575 - Fax 56 220 3618](https://www.google.es/maps/@19.456112,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12816&trk=tyah&trkInfo=tarId%2W7525273186565%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)